Tervetuloa studioon! - Kiitos.
Olet pastori ja kirjailija ja asut Göteborgissa.
Pitää paikkansa. Käyn myös paljon saarnamatkoilla -
ja työskentelen musiikki- ja televisiotuotannossa.
Olen monessa mukana.
Tämä kirja, "Ei muita Jumalia", on ilmestynyt nyt suomeksi.
Minulla on se tässä näin.
Se julkaistiin ruotsiksi vuonna 2017.
Se on ilmestynyt myös englanniksi.
Kuulin tänään, että se käännetään vielä joillekin muillekin kielille.
Totta. Ensimmäinen painos ilmestyi vuonna 2017.
Toinen painos ilmestyi seuraavana vuonna.
Kolme kuukautta sitten laadimme kolmannen, uudistetun painoksen.
Se on myynyt hyvin Ruotsissa, 6 000 kappaletta.
Se on julkaistu englanniksi.
Pian se julkaistaan espanjaksi -
ja ensi vuonna luultavasti myös portugaliksi.
Mitä mieltä lukijat ovat olleet?
Täytyy sanoa, että olen tavattoman yllättynyt -
kaikista positiivisista kommenteista, joita olen saanut.
Kun kirjoitin kirjaa, ajattelin, että aihe on vaikea -
ja kirjasta tuskin saa suuria painoksia.
Mutta minut yllätti sekä se, kuinka paljon se on myynyt, -
että se, miten positiivisesti se on otettu vastaan.
Ymmärrän, että juuri tällaiselle kirjalle on ollut tarvetta, -
ja koin itse saaneeni kutsun kirjoittaa tämä kirja.
Vastasin kutsuun, ja Jumala on avannut ovia ihmeellisellä tavalla.
Selvä. Olet kirjoittanut katolilaisuudesta, -
ja erityisesti katolilaisuudesta Pohjolassa.
Kerrot tässä, että Pohjolassa mielletään, -
että katolilaisuus on lähellä protestanttista kulttuuriamme.
Aivan. Monilla on se käsitys, -
että katolilaisuus on melkein samaa kuin protestantismi -
ja että suuria eroja ei ole. - Olemmehan kaikki kristittyjä.
Niin tavataan sanoa.
Se johtuu yksinkertaisesti siitä, että meillä on kuva.
Katolilaisuus, jota täällä Pohjoismaissa tai Pohjois-Euroopassa kohtaamme, -
on mukautettu pohjoiseurooppalaisten protestanttien mukaan.
Mutta jos matkustaa maapallon toiselle puolelle, näkee jotain aivan muuta.
Katolilaisuus pyrkii mukautumaan siihen kulttuuriin, -
josta halutaan saada kannattajia. Silloin asetutaan lähelle, -
ja monet ovat siinä käsityksessä, että kyse on melkein samasta asiasta.
Kirjassa kuitenkin selitän, -
että niillä on todella erittäin suuria eroja.
Aivan. Ruotsissa vallitsee nykyään yhteisymmärrys -
protestanttisten uskovien ja katolisen kirkon välillä.
Juuri siitä syystä, mitä äsken sanoin.
Tavoite on tulla niin samankaltaiseksi kuin suinkin, -
jotta voitetaan puolelleen niin moni kuin suinkin.
Pitää muistaa, että katolilaisilla on se perusajatus, -
että kaikkien tulee polvistua paavin edessä.
Nykyään se ei ole niin väkivaltaista ja aggressiivista -
kuin historiassa esimerkiksi ristiretkien aikaan.
Sen sijaan käydään nykyään eräänlaista hybridisotaa.
Soluttaudutaan, luodaan kontakti johtajiin -
ja ystävystytään heidän kanssaan.
Pyritään tekemään työtä ystävyyden kautta, -
jotta voitetaan ihmisiä puolelleen mm. ekumeenisessa yhteydessä.
Ekumeenisuus kuulostaa hyvältä, ja puhuit myös siitä, -
että jotkut, jotka julkaisevat kristillistä kirjallisuutta, -
ovat julkaisseet myös paljon ei niin kristillisiä kirjoja.
Se on muuttunut sellaiseksi. Vielä nuoruudessani oli kustantamoita, -
joista tiesi jo nimen perusteella takakantta vilkaisemalla, -
että tämän täytyy olla evankelisesti hyvä kirja.
Mutta nyt tilanne on eri. Kustantamot ovat alkaneet julkaista -
eritoten katolisten mystikkojen tekstejä.
Ne ovat nousseet Ruotsissa kovasti.
Niissä on täysin vieras pelastusoppi.
Se ei lähde siitä, että kaikki ihmiset ovat syntisiä -
ja tarvitsevat pelastajaa ja verta puhdistamaan meidät -
ja että saamme synnit anteeksi ja synnymme uudesti.
Sen sijaan ne lähtevät siitä, että ihminen on sisimmiltään hyvä -
ja se pitää vain valaista heille.
Voidaan jatkaa siitä myöhemmin, jos ehditään.
Nyt haluaisin kysyä katolisen kirkon näkemyksistä.
Olet kirjoittanut siitä.
Täällä Pohjolassa me emme tiedä, -
millainen kirkko esimerkiksi Haitissa tai muissa maissa on.
Se ei ole sama katolilainen kirkko, jonka täällä tunnemme.
Ei. Kuten aiemmin sanoin, -
se mukautuu eri kulttuurien mukaan esimerkiksi Latinalaisessa Amerikassa.
Minulla on ystäviä, jotka tulevat näistä maista ja ovat katolilaisia.
He tulevat Ruotsiin ja huomaavat, että täällä on evankelisia kristittyjä, -
jotka alkavat tehdä yhteistyötä katolilaisten kanssa.
He järkyttyvät siitä, sillä he tietävät, mitä katolilaisuus on -
heidän maassaan, jossa katolilaisuus on enemmistö.
He näkevät katolilaisuuden aivan eri valossa kuin me Ruotsissa.
Mainitsit Haitin.
Siellä tavataan sanoa, että haitilaisista 90 % on katolilaisia -
ja 100 % on voodoo-uskonnon palvojia.
Se on ehkä hieman liioiteltua, -
mutta totta on, että niitä sekoitetaan reippaasti.
Jopa messuun otetaan voodoo-uskonnosta tuttu -
vainajahengille kohdistettu rukous. Ne ovat yksinkertaisesti pahoja henkiä.
Aineksia sekoitetaan todella reippaasti.
Siitä tulee melkoinen sekasotku.
Suomalaiset lähetystyöntekijät ovat kertoneet, -
että Haitissa katolilainen pappi voi vihkiä myös voodoo-häissä -
ja voodoo-pappi voi vihkiä katolisessa kirkossa.
Totta. Se on valtava sekoitus.
Niin. Se voi olla meistä hieman järkyttävää, -
sillä ajattelemme tekevämme yhteistyötä -
vain katolisen kirkon kanssa, -
mutta sillä on myös monia muita ystäviä.
Lisäisin vielä, että katolinen kirkko kutsuu tätä inkulturaatioksi.
Se tarkoittaa sitä, että kun tullaan maailmassa johonkin paikkaan, -
jossa on vallitsevana muita uskontoja, -
sanotaan: "Teidän korkein olentonne uskonnossanne -
on sama jumala, joka meillä katolisilla on.
Voitte vain muuttaa jumalanne nimeä, -
niin voimme ottaa mukaan teidän tapanne ja tottumuksenne.
Sitten voimme yhdessä -
palvella yhteistä jumalaamme."
Ehkä on niin, -
että emme tunne sitä oppia riittävän hyvin, -
siitä syystä että olemme protestantteja.
Mutta jos katsotaan paavia nykyään, -
hän tekee paljon työtä eri uskontojen kanssa -
ja yrittää lähentää niitä toistensa kanssa.
Mutta jos kuuntelee, mitä hän sanoo puhuessaan muslimien kanssa, -
hän ei sano, että Jeesus on Jumala.
Hän sanoo vain, että Jeesus on tärkeä profeetta.
Se on juuri näin.
Jeesushan on aina se, joka pitää häivyttää, -
jotta yhteys uskontojen välillä olisi mahdollista.
Hän on rakennuskivi, jonka rakentajat heittivät pois, sanotaan Raamatussa.
Juuri niin tapahtuu nyt, kun yritetään liittää yhteen -
maailman eri uskontoja.
Ensimmäinen, joka pitää häivyttää on Jeesus.
Sitten voidaan yhdistyä sen ympärille, -
mikä paavin mukaan on yhteistä hyvää kaikissa uskonnoissa.
Kuten sanottua, silloin Jeesus saa olla mukana vain, jos hyväksytään, -
että Hän on samalla tasolla kuin Buddha, Muhammed ja muut.
Mutta Jeesus, Jumalan Poika, herrojen Herra ja kuningasten Kuningas -
ei ole mitenkään mahdollinen tässä yhteydessä.
Nyt nähdään. Puhutaan ekumeniasta, ja nyt puhutaan laajasta ekumeniasta.
Laaja ekumenia merkitsee sitä, että ylitetään uskontojen rajat.
Sitä nähdään nyt Ruotsissakin.
Ruotsissa toimii Ruotsin kristillinen neuvosto -
ja muita sellaisia kristittyjen yhteistyöelimiä.
Niitä on alettu avata aivan uudella tavalla muillekin uskonnoille.
Etsitään projekteja, joissa voidaan työskennellä yhdessä.
Etsitään yhteisiä nimittäjiä.
Aloitetaan reuna-alueilta, -
ja rakennetaan yhteys -
rauhan puolesta, sanotaan.
Se sama, mitä tapahtuu Ruotsissa, tapahtuu, kun paavi tapaa muslimeja.
Hän mukauttaa oppia niiden mukaan, joiden kanssa hän puhuu.
Hän mukauttaa opin aina sen yhteyden mukaan, minne hän menee.
Kun hän oli Turkissa sinisessä moskeijassa, -
hän seisoi imaamin vieressä. Kumpikin oli kääntynyt Mekkaan päin.
Molemmat rukoilivat "jumalaa" yhdessä.
Sama tapahtuu, kun hän on Aasiassa.
Kun hän menee buddhalaisluostariin, -
hän seisoo Buddhan opetuslasten reliikkien edessä.
Reliikit otetaan esiin erityisesti paavia varten.
He seisovat siellä rukoilemassa yhdessä.
Hän tahtoo osoittaa erilaisten käytännön esimerkkien avulla, -
miten avoin hän on muille uskonnoille.
Kun sitä ajattelee, sehän voi äkisti kuulostaa hienolta.
Se on alkua maailmanuskonnolle.
Kaikki sodat loppuvat ja muuta.
Kaikki ihmiset elävät rauhassa ja palvelevat samaa jumalaa.
Kuulostaahan se fantastiselta.
Mutta ajattelen näin. Kun Elia oli Karmel-vuorella -
ja hän oli saanut Jumalalta tehtävän puhua kansalle, -
hän sanoi: "Teidän on tänä päivänä valittava.
Jos Israelin Jumala on Jumala, kumartakaa Häntä, -
mutta jos Baal on jumala, kumartakaa häntä, -
mutta ette voi pitää molempia. Pitää valita jompikumpi.
Juuri sama tilanne on meilläkin nyt.
Nyt pitää valita, kuka on Jumala. Ei voi sekoittaa.
Myös monet kristityt ajattelevat, että sen täytyy olla hyvä asia -
ja että se on muutos parempaan päin, -
että kaikki rukoilevat samaa jumalaa.
He eivät kenties huomaakaan -
että tässä uudessa ajatusmallissa Jeesus ei olekaan enää Jumala -
ja mitä se merkitsee, että Hän ei ole enää Jumala.
Asia on niin, kuin aiemminkin jo sanoin, -
että jos Jeesus otetaan pois, voidaan laajentaa yhteyttä.
Lopuksi saman katon alle voidaan tuoda koko maailma, kaikki uskonnot.
Silloinhan ei ole enää kompastuskiveä, joka olisi tiellä.
Mutta Jeesus sanoo, ettei ole...
Taikka niin ei sanonut Jeesus vaan apostolit. He sanoivat, -
että ei ole pelastusta missään muussa nimessä kuin Jeesus-nimessä.
Jos aiotaan pelastaa maailma ilman Jeesusta, -
eihän se ole mikään pelastus. Se on maailmanuskonto.
Ja vähitellen ilmestyy antikristus.
Maaperää valmistellaan antikristilliselle uskonnolle.
Aivan. Ja antikristus haluaa luonnollisesti, -
ettemme tietäisi enää, että on olemassa Jeesus, -
joka on voittanut paholaisen.
Juuri niin. Tuokin on tärkeää.
Paholainen haluaa luonnollisestikin sitä, -
että poistuisi kaikki se, mikä jollain tavalla vastustaa sitä, -
ja että Jeesus, joka sen on kukistanut, saadaan pois keinolla millä hyvänsä.
Tämän maailman ruhtinas on sokaissut ei-uskovat niin, -
etteivät he näe Jeesuksesta Kristuksesta säteilevää kirkkautta.
Se tekee kaikkensa estääkseen ihmisiä näkemästä, -
miten ihmeellinen Jeesus on. Se yrittää saada meidät kristitytkin -
poikkeamaan pois uskollisuudesta Jeesukselle Kristukselle.
Se tietää, että silloin meillä ei ole voimaa ja meistä tulee heikkoja.
Silloin se voi voittaa ja mellastaa vapaasti.
Se on sen toimintatapa.
Mutta Raamatussa sanotaan, että Jeesus on tullut maailmaan -
tekemään tyhjäksi perkeleen teot, ja sitä se pelkää.
Millaista on elämä maailmassa, jossa perkeleellä on täysi valta -
ja jossa ei ole ketään, joka on voittanut sen?
Paholainen toimii niin, että se maalaa tavallaan kuvan -
jostain suurenmoisesta.
Se haluaa todella, että maailmaan tulee rauha -
ja että lopuksi maailma on kuin paratiisi.
Se puhuu agendoista, agenda 2030:stä ja muista.
Maalaillaan kuvaa, ettei ole sotia, sairautta tai pahuutta -
tai muuta sellaista.
Tätä se sanoo ja tarjoaa.
Me tiedämme, ja olemme kuulleet sanoman aiemminkin.
Niin Stalin, Hitler ja muutkin -
ovat eri tavoin lupailleet paratiisia.
Mutta tiedämme, että heidän paratiisistaan on tullut helvetti.
Näin tulee käymään tässäkin.
Näemme nyt tämän agendan ja kaikkea muuta.
Kukaan ihminen ei voi luvata jotain tällaista.
On otettava varteen pelastussuunnitelma, -
jonka Jumala on määrännyt meille ihmisille -
ja jonka nimi on Jeesus Kristus. Jumala lähetti Poikansa maailmaan -
pelastamaan meidät. Mutta ihminen ei halua Häntä, -
vaan halutaan oma suunnitelma ihmiskunnan pelastamiseksi.
Sitä juuri paholainen on tekemässä.
Mutta se ei tule onnistumaan. Se päättyy täydelliseen katastrofiin.
Se on minun kehotukseni.
Älkää kuunnelko näitä viestejä.
Kuunnelkaa sitä ainoaa, joka voi luvata jotain tulevaisuudesta, -
ja se on Jumala, Jeesus Kristus.
Kun aika oli täynnä, lähetti Hän Poikansa, sanoo Raamattu.
Ja kun aika täyttyy, Hän lähettää Hänet takaisin maailmaan.
Jumala on ainoa, joka voi luvata asioita -
ja lisäksi määrittää, milloin lupaukset täyttyvät, -
sillä Hän on Jumala ja Kaikkivaltias. Älkää uskoko muita.
He ovat valehtelijoita. Perkele on valheen isä.
Aamen, ja paholaisella on suunnitteilla -
suurin ajateltavissa oleva petkutus.
Haluan vielä lisätä, että tämä, josta nyt puhumme -
ja josta tänä aikana kuulee paljon, -
uusi maailmanjärjestys, yhtenäishallinto, -
uusi maailmantalous, uusi maailmanuskonto, -
kaikesta tästä kirjoitan kirjassani.
Kaikista näistä uusista ajatuksista, kuten The Great Reset -
ja uusi ilmastouskonto.
En kirjoita ainoastaan katolisesta kirkosta.
Tiedoksi siis vain, että käsittelen kirjassa monia teemoja.
Aivan. Jos katsotaan taaksepäin historiaan, -
voidaan nähdä, -
vai voidaanko nähdä tätä samaa kehitystä?
Jos puhutaan paholaisesta, -
se on yrittänyt kautta historian estää ihmisiä -
lukemasta Raamattua omalla kielellä -
ja ajattelemasta tai kuulemasta, -
että Jeesus Kristus on ainoa pelastaja, -
että siitä ei tarvitse maksaa kirkolle.
Siis tämä sama kehitys.
Ehdottomasti. Tässä näkyy tämä vihollisuus.
Paholainen ilmeisesti pelkää valtavasti Jumalan Sanaa.
Se on yrittänyt kaikin keinoin pitää Jumalan Sanaa -
poissa ihmisten käsistä.
Mikä pahempaa, se sai kirkon avukseen siinä.
Mutta jos mennään ihan alkuun, -
jo Ilmestyskirjan ensimmäisessä luvussa -
ilmestyksen kirjoittaja Johannes sanoo, -
että hän on Patmoksen saarella -
Jumalan Sanan ja Jeesuksen todistuksen tähden.
Hän siis joutui vankilaan Jumalan Sanan tähden.
Saman vihollisuuden voi nähdä läpi koko historian.
Voi sanoa mitä tahansa, mutta kun alkaa siteerata Jumalan Sanaa...
Jumalan Sana on elävä ja voimallinen.
Se ei ole mitä tahansa sanoja.
Ja kaikki demonit ja paholainen tietävät, -
että tämä Sana on sen suurin uhka.
Näemme, että kirkko muuttui joksikin muuksi kuin sen kuuluisi olla.
Siitä tuli vähitellen instituutio, jolla on poliittista valtaa.
Tiedetään, että vuonna 1229 -
katolinen kirkko kielsi, -
ettei kenelläkään ei saanut olla Raamattua tai Raamatun osaa.
Ihmiset saivat kahdeksan päivää aikaa luovuttaa Raamatut piispalle, -
joka sitten poltti ne.
Jumalan Sana on näin vaarallinen.
Ehkäpä kirkko, joka oli rakentanut sellaisen instituution, -
pelkäsikin sitä, että tavalliset ihmiset alkavat lukea Raamattua -
ja verrata lukemaansa siihen, mitä he näkivät kirkossa.
Silloinhan he näkivät, ettei se täsmää lainkaan Sanan kanssa.
Siitä tuli uhka tälle instituutioille, -
ja Raamatut yritettiin hävittää.
Ja niitä, jotka käänsivät Raamattuja, -
poltettiin rovioilla ja ajettiin takaa.
Kerron näistä tapauksista kirjassanikin.
Ja täytyy sanoa, että kaikista vaikeuksista huolimatta -
ne kolme vuotta, jotka kirjoittamiseen menivät, olivat tosi kiinnostavaa aikaa.
Sain tutkia tätä ja kokea, että nämä ovat hengellisiä esivanhempiani.
Nämä ovat niitä, jotka sukupolvensa aikana puolustivat Sanaa -
ja veivät Sanaa eteenpäin.
Kun oltiin poikettu pois oikealta kurssilta, -
he halusivat palauttaa suunnan takaisin kohti ristiä -
ja oikeaan suuntaan. Se on ollut todella kiintoisaa.
Kerroit, että kirjaa on luettu myös Vatikaanissa.
Siihen meni vain kaksi viikkoa, -
kun kuulin, että kirjaa on jo sielläkin.
Olen saanut sen käsityksen eri lähteiltä, -
että kirja on päätynyt moniin eri paikkoihin, -
mutta siitä ei ole vain puhuttu. Sitä ei ole kommentoitu. On oltu hiljaa.
Ja voidaan sanoa, että kun puhumme katolisesta kirkosta, -
emme tarkoita tavallisia katolilaisia ihmisiä, -
jotka uskovat Jumalaan, etsivät Jeesusta -
ja haluavat seurata Jeesusta. Puhumme instituutiosta.
Aivan. Tapaan sanoa, että voi rakastaa pohjoiskorealaisia -
mutta ei tarvitse rakastaa Pohjois-Korean hallintokoneistoa.
Voidaan myös erottaa asia ja henkilö.
Jumala näkee sydämemme.
Hän tuntee, ketkä ovat Hänen lapsiaan ja ketkä ovat uudestisyntyneitä.
Onko se niin, että koska olemme protestantteja, -
me emme siksi tiedä tarpeeksi? Pitäisikö meidän...
Tämä kirja on varmasti tärkeä myös suomalaisille lukijoille, -
mutta mitä suomalaisten kristittyjen tulisi nyt erityisesti pitää mielessä?
Yritän kirjassani tuoda esiin niitä sudenkuoppia ja vaaroja, -
joita nyt on olemassa.
Minä olen ruotsalainen ja asun Ruotsissa.
Olen ymmärtänyt, että Ruotsi kulkee kymmenen vuotta Suomea edellä, -
mitä tulee huonoihin asioihin. Suomi siis tulee perässä.
Voi olla hyödyllistä nähdä, mitä Ruotsissa on tapahtunut -
ja mitä valitettavasti tapahtuu ehkä Suomessakin myöhemmin.
Näin voi olla valmistautunut ja tunnistaa nähdä asioita, -
joita mainitsimme katolilaisuudesta, uskontorajat ylittävästä ekumeniasta -
ja eri asioista, joita puskee läpi.
Esimerkiksi nyt katolilainen mystiikka ja muunlainen mystiikka -
sekä itämaiset vaikutukset, jooga ja kaikki muu sellainen.
Käsittelen tätä kaikkea kirjassani.
On vaikea saada mahtumaan kaikkea tällaiseen lyhyeen ohjelmaan.
Se on totta.
Ohjelma-aika onkin päättymässä. Erittäin lämpimät kiitokset siitä, -
että pääsit tänne.
Siunatkoon sinua Jeesus Kristus, joka on Jumala.
Kiitos. Kiitos, että sain tulla tänne.
Tämä yhteinen hetki oli todella siunattu.
Suomennos: Marianne Tenetz